ಜೋಲೀ 14 ವರ್ಷದವರಾಗಿದ್ದಾಗ, ಫ್ಯಾಷನ್‌‍ ಮಾಡೆಲ್‌ ಆಗಿ ಕಾರ್ಯ ಆರಂಭಿಸಿದರು, ಪ್ರಮುಖವಾಗಿ ಲಾಸ್‌ ಎಂಜಲೀಸ್‌, ನ್ಯೂಯಾರ್ಕ್‌ ಮತ್ತು ಲಂಡನ್‌ನಲ್ಲಿ ಮಾಡೆಲಿಂಗ್‌ ಮಾಡಿದರು. ಆ ಸಂದರ್ಭದಲ್ಲಿ ಅವರು ಅನೇಕ ಮ್ಯೂಸಿಕ್‌ ಆಲ್ಬಂಗಳಲ್ಲಿ ಕಾಣಿಸಿಕೊಂಡಿದ್ದರು. ಅವುಗಳಲ್ಲಿ ಪ್ರಮುಖವಾದವು ಮೀಟ್‌ ಲೋಫ್‌("ರಾಕ್‌ ಅಂಡ್‌ ರೋಲ್‌ ಡ್ರೀಮ್ಸ್‌ ಕಮ್‌ ಥ್ರೂ"),ಅಂಟೆನೆಲ್ಲೊ ವೆಂದಿತಿ ("ಆಲ್ಟಾ ಮರಿಯಾ"), ಲೆನ್ನಿ ಕ್ರಾವಿಟ್ಜ್‌ ಸ್ಟ್ಯಾಂಡ್‌ ಬೈ ಮಾಯ್‌ ವುಮನ್‌‌) ಮತ್ತು ದಿ ಲೆಮನ್‌ಹೆಡ್ಸ್‌ ("ಈಟ್ಸ್‌ ಎಬೌಟ್‌ ಟೈಮ್‌"). 16ನೇ ವಯಸ್ಸಿನಲ್ಲಿ, ಜೋಲೀ ಮತ್ತೆ ರಂಗಭೂಮಿಗೆ ಹಿಂದಿರುಗಿದರು ಮತ್ತು ಮೊದಲ ನಟನೆಯಲ್ಲಿ ಜರ್ಮನ್‌ ಅಧಿಕಾರಿಯಾಗಿ ಪಾತ್ರ ಮಾಡಿದರು. ಜನರನ್ನು ವೀಕ್ಷಿಸಿ ಅವರಂತೆಯೇ ಆಗಲು ಬಯಸುವ ತಂದೆಯ ವಿಧಾನವನ್ನು ಅವರು ಗುರುತಿಸಿದರು ಮತ್ತು ಅವರು ತನ್ನ ತಂದೆಯಿಂದ ಕಲಿಯಲು ಪ್ರಾರಂಭಿಸಿದರು. ಅವರೊಂದಿಗಿನ ಸಂಬಂಧವು ಈ ಸಂದರ್ಭದಲ್ಲಿ ಒತ್ತಡ ಮುಕ್ತವಾಗಿತ್ತು, ಅವರಿಬ್ಬರೂ "ಭಾವತೀವ್ರತೆಯುಳ್ಳವರು" ಎಂಬುದು ಅವಳಿಗೆ ಅರಿವಾಗಿತ್ತು.

ಜೋಲೀರವರು ತಮ್ಮ ಸಹೋದರ ಯುಎಸ್‌ಸಿ ಸ್ಕೂಲ್‌ ಆಪ್‌ ಸಿನಿಮ್ಯಾಟಿಕ್‌ ಆರ್ಟ್ಸ್‌ ಸೇರಿಕೊಂಡಂತಹ ವೇಳೆಯಲ್ಲಿ ಮಾಡಿದ ಐದು ವಿದ್ಯಾರ್ಥಿ ಚಿತ್ರಗಳಲ್ಲಿ ಕಾಣಿಸಿಕೊಂಡಿದ್ದರು, ಆದರೆ ಆಕೆ ಕಡಿಮೆ-ಬಜೆಟ್‌‌ನ "ಸೈಬರ್ಗ್‌2" ನಲ್ಲಿ ಪ್ರಮುಖ ಪಾತ್ರದಲ್ಲಿ ಅಭಿನಯಿಸುವುದರೊಂದಿಗೆ ಆಕೆಯ ವೃತ್ತಿಪರ ಸಿನಿಮಾ ನಟನೆ 1993ರಲ್ಲಿ ಆರಂಭಗೊಂಡಿತು. ಅದರಲ್ಲಿ ಆಕೆ ಕ್ಯಾಸೆಲ್ಲಾ "ಕ್ಯಾಶ್‌" ರೀಸಿ ಎಂಬ ಮಾನವನಂತಿರುವ "ರೊಬೊಟ್‌" ಆಗಿ ನಟಿಸಿದರು. ಆ ರೋಬೋಟ್‌ಅನ್ನು ಪ್ರತಿಸ್ಪರ್ಧಿ ಉತ್ಪಾದಕರ ಕೇಂದ್ರಕಚೇರಿಗೆ ಹೋಗುವಂತೆ ಮಾಡೀ ಅಲ್ಲಿ ಅದು ಸ್ವಯಂ-ಸ್ಪೋಟಗೊಳ್ಳುವ ಉದ್ದೇಶವಿಟ್ಟುಕೊಂಡು ಅದನ್ನು ರಚಿಸಲಾಗಿರುತ್ತದೆ. 
ಸ್ವತಂತ್ರ ಸಿನಿಮಾ ಆದ "ವಿತ್‌ಔಟ್‌ ಎವಿಡೆನ್ಸ್‌" ನಲ್ಲಿ ಪೋಷಕ ಪಾತ್ರವನ್ನು ಮಾಡಿದ ಜೋಲೀರವರು, ತನ್ನ ಪ್ರಥಮ ಹಾಲಿವುಡ್‌ ಚಿತ್ರ,"ಹ್ಯಾಕರ್ಸ್‌" (1995) ನಲ್ಲಿ ಕೇಟ್‌‍ "ಆಸಿಡ್‌ ಬರ್ನ್‌" ಲಿಬ್ಬಿ ಯಾಗಿ ನಟಿಸಿದರು. ಈ ಸಮಯದಲ್ಲಿ ಆಕೆ ತನ್ನ ಮೊದಲ ಗಂಡ ಜಾನಿ ಲಿ ಮಿಲ್ಲರ್‌ನನ್ನು ಭೇಟಿಯಾದರು. ದಿ ನ್ಯೂಯಾರ್ಕ್‌ ಟೈಮ್ಸ್‌ನಲ್ಲಿ "ಕೇಟ್‌ (ಎಂಜಲೀನಾ ಜೋಲೀ) ವಿಶೇಷವಾಗಿ ಕಾಣಿಸುತ್ತಾಳೆ. ಅದೇಕೆಂದರೆ ಆಕೆ ಎಲ್ಲರಿಗಿಂತ [ಅವಳ ಸಹ-ನಟರು] ಕಟುವಾಗಿ ಮುಖ ಸಿಂಡರಿಸುತ್ತಾಳೆ ಮತ್ತು ತೆಳುವಾದ ಮೇಲುಡಿಗೆ ಧರಿಸಿದ, ಕೀಬೋರ್ಡಿನಲ್ಲಿ ಮಗ್ನರಾಗಿರುವ ಆಕೆಯ ಅದೊಂದು ಅಪರೂಪದ ಮಹಿಳಾ ಹ್ಯಾಕರ್ ಆಗಿದ್ದಾಳೆ. ಆಕೆಯದು ಅಪ್ರಸನ್ನ ನಟನೆಯಾಗಿದ್ದರೂ,ಎಲ್ಲರಿಗೂ ಬೇಕಾಗಿರುವಂತಹ ಪಾತ್ರವಾಗಿತ್ತು. ಮಿಸ್‌ ಜೋಲೀರವರು ತನ್ನ ತಂದೆ ಜಾನ್‌ ವೈಯಟ್‌ನ ಮುದ್ದಾದ ರೂಪವನ್ನು ಹೊಂದಿದ್ದಾರೆ." ಎಂದು ಬರೆಯಿತು. ಚಿತ್ರವು ಗಲ್ಲಾ-ಪೆಟ್ಟಿಗೆಯಲ್ಲಿ ಲಾಭ ಗಳಿಸುವಲ್ಲಿ ಸೋತಿತು, ಆದರೆ ಅದರ ವಿಡಿಯೋ ಬಿಡುಗಡೆಯ ನಂತರ ಒಂದು ಭಕ್ತಗಣವೇ ಬೆಳೆಯಿತು.

ಅವರು 1996 ರಲ್ಲಿ "ಲವ್‌ ಈಸ್‌ ಆಲ್‌ ದೇರ್ ಈಸ್‌" ಎಂಬ ಹಾಸ್ಯ ಚಿತ್ರದಲ್ಲಿ ಗಿನಾ ಮಾಲಸಿಸಿ ಆಗಿ ಕಾಣಿಸಿಕೊಂಡರು. ಈ ಚಿತ್ರವು "ರೋಮಿಯೋ ಮತ್ತು ಜೂಲಿಯೆಟ್‌" ಯನ್ನು ಬಳಸಿಕೊಂಡು ಮಾಡಲಾದ ಚಿತ್ರವಾಗಿದ್ದು, ನ್ಯೂಯಾರ್ಕ್‌ನ ಬ್ರೊನಾಕ್ಸ್‌ನಲ್ಲಿನ ಎರಡು ಪ್ರತಿಸ್ಪರ್ಧಿ ಇಟಾಲಿಯನ್‌ ರೆಸ್ಟೋರೆಂಟ್‌ ಮಾಲೀಕರ ನಡುವೆ ನಡೆವ ಕಥೆಯಾಗಿತ್ತು. ರಸ್ತೆ ಚಿತ್ರ "ಮೊಜಾವೆ ಮೂನ್‌" (1996) ಅವರು ಎಲೆನಾರ್‌ ರಿಗ್ಬಿ ಎಂಬ ಹೆಸರಿನ ಯುವತಿಯಾಗಿ ನಟಿಸಿದರು. ರಿಗ್ಬಿ ಡ್ಯಾನ್ನಿ ಅಯೆಲೋನ ಪಾತ್ರವನ್ನು ಪ್ರೀತಿಸುವ ಯುವತಿಯಾಗಿದ್ದು, ಆತ ಅನ್ನೆ ಆರ್ಕರ್‌ನಿಂದ ಅಭಿನಯಿಸಲ್ಪ ಆಕೆಯ ತಾಯಿಯ ಪಾತ್ರವನ್ನು ಇಷ್ಟಪಟ್ಟಿರುತ್ತಾನೆ. 1996ರಲ್ಲಿ, ಜೋಲೀ "ಪಾಕ್ಸ್‌ಫೈಲ್‌" ಚಿತ್ರದಲ್ಲಿ ಮಾರ್ಗರೆಟ್‌ "ಲೆಗ್ಸ್‌" ಸಡೊವಸ್ಕಿ ಆಗಿ ನಟಿಸಿದ್ದರು. ಅದರಲ್ಲಿ ಆಕೆ ಐದು ಜನ ಹದಿಹರೆಯದ ಹುಡುಗಿಯರಲ್ಲಿ ಒಬ್ಬಳಾಗಿದ್ದು, ಐದು ಜನ ತಮಗೆ ಲೈಂಗಿಕವಾಗಿ ಕಿರುಕುಳ ನೀಡಿರುವ ಶಿಕ್ಷಕನನ್ನು ಹೊಡೆದು, ನಂತರದಲ್ಲಿ ಪರಸ್ಪರ ಆತ್ಮೀಯರಾಗುವ ಕತೆಯಿದೆ. ದ "ಲಾಸ್‌ ಎಂಜಲೀಸ್ ಟೈಮ್ಸ್‌" ಆಕೆಯ ಅಭಿನಯ ಸಾಮರ್ಥ್ಯದ ಬಗ್ಗೆ ಹೀಗೆ ಬರೆದಿದೆ,"ಅದು ಈ ಪಾತ್ರದಲ್ಲಿ ಸಾಕಷ್ಟು ಅನಿರೀಕ್ಷಿತ ನಡವಳಿಕೆಯಿದೆ, ಆದರೆ ಜೋಲೀ, ಜಾನ್‌ ವೈಯಟ್‌ನ ಸಮರ್ಥ ಮಗಳು, ಮೂಲಮಾದರಿಯನ್ನು ಮೀರಿ ಹೊಸ ಸಾಧನೆಯನ್ನು ಮಾಡಿದ್ದಾಳೆ. ಕಥೆಯು ಮ್ಯಾಡಿಯಿಂದ ನಿರೂಪಣೆಗೊಂಡಿದೆಯಾದರೂ, ಚಿತ್ರದ ವಿಷಯ ಲೆಗ್ಸ್‌ಳೇ ಆಗಿದ್ದು, ಆಕೆಯೇ ಕಥೆಯನ್ನು ಬೆಳೆಸುವವಳಾಗುತ್ತಾಳೆ."

1997ರಲ್ಲಿ, ಜೋಲೀರವರು ರೋಮಾಂಚಕ "ಪ್ಲೇಯಿಂಗ್‌ ಗಾಡ್‌" ನಲ್ಲಿ ಡೇವಿಡ್‌ ಡಚ್‍ವ್ನಿಯೊಂದಿಗೆ ನಟಿಸಿದರು. ಇದು ಲಾಸ್‌ ಎಂಜಲೀಸ್‌ನ ಭೂಗತಲೋಕದ ಕಥೆ. ಈ ಚಿತ್ರವನ್ನು ವಿಮರ್ಶಕರು ಮೆಚ್ಚಲಿಲ್ಲ, ಮತ್ತು ರಾಗರ್‌ ಎಬರ್ಟ್‌ "ಎಂಜೆಲಿನಾ ಜೋಲೀ ಸಾಮಾನ್ಯವಾಗಿ ಕಷ್ಟ ಮತ್ತು ಮೇಲೆ ಬೀಳುವಂತಹ ಈ ಪಾತ್ರದಲ್ಲಿ ಹುರುಪನ್ನು ಕಂಡುಕೊಂಡಿದ್ದಾರೆ; ಅವರು(ಅಪರಾಧಿಯ)ಗೆಳತಿಯಾಗಿ ಚೆನ್ನಾಗಿ ಕಂಡಿದ್ದಾರೆ ಮತ್ತು ಅವರು ಆ ಪಾತ್ರವೇ ಆಗಲೂಬಹುದು" ಎಂದು ಟೀಕಿಸಿದ್ದಾರೆ. ಅವರು ಮತ್ತೆ ಕಿರುತೆರೆ ಚಿತ್ರ "ಟ್ರೂ ವ್ಯೂಮೆನ್‌" ನಲ್ಲಿ ಕಾಣಿಸಿಕೊಂಡರು. ಇದು ಜೆನಿಸ್‌ ವುಡ್ಸ್‌ ವಿಂಡಲ್‌ನ ಪುಸ್ತಕದ ಆಧಾರದ ಮೇಲೆ ರಚಿತವಾದ ಐತಿಹಾಸಿಕ ಭಾವನಾತ್ಮಕ ನಾಟಕವಾಗಿದ್ದು, ಪಶ್ಚಿಮ ಅಮೇರಿಕಾದ ಪರಿಸರದ ಚಿತ್ರಣವನ್ನು ಹೊಂದಿದೆ. ಅದೇ ವರ್ಷ ಆಕೆ ರೋಲಿಂಗ್‌ ಸ್ಟೋನ್ಸ್‌ನ "ಎನಿಬಡಿ ಸೀನ್‌ ಮೈ ಬೇಬಿ?" ಎಂಬ ಮ್ಯೂಸಿಕ್‌ ವಿಡಿಯೋದಲ್ಲಿ ಕಾಣಿಸಿಕೊಂಡರು.

ಸಂಬಂಧಗಳು
ಮಾಧ್ಯಮಗಳಲ್ಲಿ
ಹಚ್ಚೆ ಚಿತ್ರಗಳು
ಆರಂಭಿಕ ವೃತ್ತಿಜೀವನ, 1993–1997